Peter Rindal blev kendt over hele landet for sin modstand - den såkaldte rindalisme - mod oprettelsen af Statens Kunstfond, der betød en stærk udvidelse af statens støtte til kunsten. Rindalisme blev et begreb, der også anvendes i dag, når der tales om modstand mod kunst og mod abstrakt kunst især, men Peter Rindal pointerede ofte, at det ikke var kunst som sådan, han var modstander af, men kun statsstøtten til, hvad han kaldte uforståelige og latterlige kunstværker. Han ville ikke være til grin for sine skattekroner, sagde han. Peter Rindal flyttede i 1971 til Aalborg, hvor han fortsat var medlem af Fremskridtspartiet og aktiv i kampen mod kunststøtte samtidig med, at han var ansat i en antikvarboghandel. Han boede i Aalborg, indtil han for tre år siden flyttede til Odense, hvor han døde på Pårup Plejehjem.

Opsummering:
Peter Rindal, rindalismens ophavsmand og medlem af
Fremskridtspartiet, Odense, 86 år, er død, skriver Nordjyske Stiftstidende søndag.